Diari Oficial de la Generalitat Valenciana


Sumari del DOGV 6746, del 02-04-2012 (2012/3239)

Notificació de la resolució de declaració d'estat d'abandó de l'embarcació Westy al port de Xàbia.
--------------------------------------------------------------------------------------------------

### Dades del document

Número de DOGV
:   6746

Data del DOGV
:   02-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3239


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la resolució de declaració d'estat d'abandó de l'embarcació Westy al port de Xàbia. [2012/3239]  
Com que no s'ha pogut notificar al Sr. Robert Andrew Philip Ronaldson, en el domicili conegut per esta Administració, la resolució del director general de Ports, Aeroports i Costes, de data 16 de juny de 2011, per la qual es declara l'estat d'abandó de l'embarcació Westy al port de Xàbia, d'acord amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, que modifica l'anterior, es fa públic el text íntegre de la mencionada resolució perquè este anunci valga de notificació.  
«Per resolució del director general de Ports, Aeroports i Costes, de 30 de setembre de 2010, es va acordar l'extracció a terra seca de l'embarcació Westy, al port de Xàbia, a causa de l'imminent risc d'afonament de l'embarcació, sense que la mercantil titular de l'embarcació no haja manifestat res. A més a més, de les liquidacions corresponents a l'estada en el port de l'embarcació, s'hagueren d'efectuar treballs d'eixugada i trasllat de l'embarcació a un lloc de menor calat i, després, hagué de ser treta a la terra seca de la rampa de varada del port de Xàbia. Tot això va ser notificat a la mercantil titular en la persona del seu administrador, sense que s'haja manifestat res, tot i que va ser requerit al mateix temps que la retirada de l'embarcació amb l'advertiment de la possible iniciació d'un expedient sancionador i d'execució subsidiària. Vista la suma del deute generada per l'estada de l'embarcació en el port i pels treballs d'eixugada i posada en un lloc sec, així com el previsible cost del desballestament, i que estes sumes són enormement superiors a l'actual valor de l'embarcació, que està per deixadesa del seu propietari en estat inservible per a la navegació i és una font de contaminació visual i de residus en el port i en les seues aigua. Sense perjuí de la possible emissió de les liquidacions pels conceptes ja meritats o que es puguen meritar en el futur i de l'adopció de les mesures administratives o penals que es puguen derivar de l'abandó de l'embarcació en el port. Atenent tot això resolc declarar l'estat d'abandó de l'embarcació Westy, de la qual és titular la mercantil Amigos del Mar de Javea, SL, als efectes de procedir a la seua posterior destrucció i retirada de l'embarcació del port de Xàbia. Esta resolució no posa fi a la via administrativa, i en contra pot interposar-se recurs d'alçada davant del secretari autonòmic d'Infraestructures i Transport en el termini d'un mes des de la seua notificació,sense perjuí de la utilització de qualsevol altre recurs que crega oportú».  
  
  
València, 26 de març de 2012.- El subsecretari: Gaspar Peral Ribelles.